О Б Щ И Н С К И   С Ъ В Е Т  - П Е Р Н И К
Р Е Ш Е Н И Е  № 625

от 05.10.2017 г.
За разрешение за изработване на проект за подробен устройствен план - парцеларен план /ПУП-ПП/ за обект: „Трасе на канализационен колектор Ф 400 и водопровод Ф 225 в  участък от гр.Перник до с.Драгичево, община Перник

        На основание чл.21 ал.1 т.11,вр. т.8 и ал.2 от ЗМСМА, чл.124а, ал.1 и ал.5, чл.124б, ал.1 във връзка с чл. 125 ал.1 от ЗУТ
ОБЩИНСКИ СЪВЕТ РЕШИ:
1. ОДОБРЯВА ПРЕДСТАВЕНОТО ТЕХНИЧЕСКО ЗАДАНИЕ за изработване на проект за подробен устройствен план - парцеларен план за обект: „Трасе на канализационен колектор Ф 400 и водопровод в участък от гр. Перник до с. Драгичево, община Перник и 

2. РАЗРЕШАВА ИЗРАБОТВАНЕ НА ПРОЕКТ ЗА ПОДРОБЕН УСТРОЙСТВЕН ПЛАН - ПАРЦЕЛАРЕН ПЛАН за елементи на техническата инфраструктура - Трасе на канализационен колектор Ф 400 и водопровод в участък от гр.Перник до с.Драгичево, община Перник.

С прокарване на трасето на канализационния колектор и водопровода няма да променя предназначението на териториите, а само ще ограничава вещно право /сервитут/ на ползване на отделните поземлени имоти.

При проектиране на ПУП да се ползват изходни данни, предоставени от Служба по геодезия, картография и кадастър гр. Перник, Общинска служба Земеделие, гр.Перник и експлоатационните дружества.

При изработване на проекта за ПУП-ПП  да се спазят изискванията на ЗУТ, Наредба №7 от 22.12.2003 г. на МРРБ за правила и нормативи за устройство на отделните видове територии и устройствени зони и в обем и съдържание, съгласно Наредба № 8 от 14.06.2001 г. на МРРБ за обема и съдържанието на устройствените планове, чл.12, чл.64, ал.1, т.2 и 3, ал.2, чл.67, ал.1, чл.83, ал.1,  чл.108, чл.109, ал.1, 2 и ал.3, т.7 и ал.4, чл.126, ал.6, чл.193 и чл.194 от ЗУТ, Закона за водите и наредбите към тях.

В проекта да се приложи обяснителна записка, да се посочат границите и номерата на поземлените имоти засегнати от трасето и сервитута на обекта, регистри с имената и собствениците на имотите, които са с ограничено право на ползване, трасето на техническата инфраструктура, сервитутните линии, с които се въвеждат ограничения в ползването на имотите, както и площите на сервитута във всеки имот. В ПУП-ПП да се укаже сервитута на трасето на канализационния колектор и водопровода, както и отстояния от елементи и съоръжения на съществуващата инфраструктура.

Да се приложи схема на чупките на трасето на канализационния колектор и водопровода и  координати на точките на чупките.

Във връзка с изискванията на чл.17, ал.7 и чл.136, ал.4 от ЗУТ, проекта за ПУП да се изработи в цифров вид и представи в CAD формат.

В съответствие с разпоредбата на чл.125, ал.7 от ЗУТ Община Перник е задължена да съгласува инвестиционното си намерение по изработване на ПУП-ПП с РИОСВ – Перник,  „Водоснабдяване и канализация“ ООД, гр.Перник, ЕСО ЕАД, гр.София /при необходимост/, „ЧЕЗ Разпределение България“ АД, гр.София, „АРЕС ГАЗ“ ООД, БТК АД /ВИВАКОМ/ гр.София и Агенция „Пътна инфраструктура“, гр.София.

Поради следните мотиви: Община Перник в качеството си на Възложител има инвестиционно намерение да проектира и изгради Канализационен колектор Ф 400 и водопровод Ф 225. Битова канализация  на с.Драгичево ще се включи в ревизионната шахта на изградения Главен колектор на гр.Перник на ул. „Владайско въстание“. Проектното трасе предвижда довеждащ колектор, който да премине по ул.„Владайско въстание“, под пътен възел Даскалово, по левия бряг на р. Рударщица и преминавайки с хоризонтален сондаж под Главен път І-6 до осова точка 7483 на пътя с.Драгичево с.Рударци.

До ОТ 7583 от регулационния план на с.Драгичево канализацията да се оразмери да приеме отпадните води  от с.Драгичево, с. Рударци и с.Кладница, община Перник.

Новият канализационен колектор, водопровода и съоръженията към тях ще се предвидят в съответствие с разпоредбите на Закона за устройство на територията, Закона за водите, както и всички наредби към тях.

Към заданието е приложено: 

1.Ситуация на трасето на канализационен колектор и водопровод.

Приложението е в съответствие с изискването на чл.125, ал.1 и 2 във връзка с чл.124а, ал.5 от ЗУТ, с което е обоснована необходимостта от изработване на проект за ПУП-ПП за обект: „Трасе на канализационен колектор Ф 400 и водопровод участък от гр.Перник до с.Драгичево, община Перник.

Проектът за ПУП-ПП се изготвя на основание чл.110, ал.1, т.5 във връзка с чл.64, ал.2 и чл.67, ал.1 от ЗУТ.

Решението е прието на заседание на Общинския съвет, проведено на 05.10.2017г., Протокол № 11, т.16 от дневния ред и е подпечатано с официалния печат на Общинския съвет.

ПРЕДСЕДАТЕЛ:
 /инж. ИВО САВОВ/

